Diari Oficial de la Generalitat Valenciana


Sumari del DOGV 9334, del 09-05-2022 (2022/3806)

RESOLUCIÓ de 2 de maig de 2022, del Rectorat de la Universitat Jaume I, per la qual es nomena personal funcionari de carrera i s'adjudica destinació a les persones aspirants que han superat les proves selectives en el procés de promoció interna, de l'escala de suport administratiu, convocades per Resolució de 19 de novembre de 2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9334

Data del DOGV
:   09-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/3806


Data del document
:   02-05-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

RESOLUCIÓ de 2 de maig de 2022, del Rectorat de la Universitat Jaume I, per la qual es nomena personal funcionari de carrera i s'adjudica destinació a les persones aspirants que han superat les proves selectives en el procés de promoció interna, de l'escala de suport administratiu, convocades per Resolució de 19 de novembre de 2021. [2022/3806]  
Comprovada la documentació presentada per les persones aspirants que van superar les esmentades proves selectives, segons el resultat final del procés selectiu publicat en el Tauler d'Anuncis Oficial de la Universitat Jaume I (TAO-UJI) el 28 d'abril de 2022.  
De conformitat amb el que s'estableix en l'article 68.1.b de la Llei 4/2021, de 16 d'abril, de la funció pública valenciana, aquest Rectorat, en ús de les competències atribuïdes per la legislació vigent, resol:  
  
  
Primer. Nomenament  
Nomenar personal funcionari de carrera de la Universitat Jaume I, escala de suport administratiu, grup C, subgrup C1, les persones que es relacionen a continuació, i adjudicar els llocs de treball corresponents, amb els efectes econòmics i administratius de l'endemà de la seua publicació en el Diari Oficial de la Generalitat Valenciana:  
  
  
Segon. Presa de possessió  
Per a adquirir la condició de funcionari de carrera, les persones nomenades mitjançant la present resolució han de prendre possessió el dia previst en l'apartat anterior després de realitzar el jurament o promesa a què es refereix l'apartat c de l'article 68.1 de la Llei 4/2021, de 16 d'abril, de la funció pública valenciana.  
  
Tercer. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la publicació en el DOGV, o bé directament interposar recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 2 de maig de 2022.- La rectora: Eva Alcón Soler.